Enregistra't fent una lectura lliure i comparteix-la a les xarxes socials mitjançant l'etiqueta.
Els vídeos han de tenir una durada màxima de 2 minuts.
Aquesta activitat està impulsada per la Institució de les Lletres Catalanes i la Direcció General de Creació, Acció Territorial i Biblioteques., lletres confinades a Twitter
El Gremi de Llibreters de Catalunya, amb el conjunt de Gremis de la Cambra i el Gremi de Floristes de Catalunya han traslladat la tradicional venda de llibres i roses al proper 23 de juliol si les condicions sanitàries ho permeten.
Malgrat això, des de casa podem continuar donant suport a les llibreries de proximitat a través de la campanya per tal que biblioteques i ciutadania comprem llibres de manera telemàtica.
Mitjançant el directori de llibreries agremiades podeu accedir a les botigues virtuals de les llibreries de la vostra localitat ( / ).
Des de la Direcció General de Creació, Acció Territorial i Biblioteques us convidem a continuar realitzant compres a les llibreries i a que en feu difusió a través de les xarxes amb l'etiqueta comentant els títols adquirits i el nom de la llibreria on heu realitzat les compres.
Per al mateix 23 d'abril, el Gremi de Llibreters promou l'acció de manera que a les 12 h i a les 18 h tothom surti a les finestres, als terrats, patis o balcons de casa i es llegeixi en veu alta, per acabar amb un aplaudiment amb el crit del nom de la seva llibreria.
Torna el concurs de lectura més esperat per infants i joves!
Aconsegueix fantàstics premis llegint des de casa.
Infants i joves d'entre 8 i 16 anys.
No és obligatori que els participants tinguin el carnet de les Biblioteques Públiques de Catalunya.
El concurs comença el 21 d'abril i acaba el 19 de juny.
Els participants podran llegir de manera individual o a través d'equips (clubs de lectura) que ells mateixos creïn.
Podran seleccionar les obres a llegir entre més de 500 títols en català, castellà i anglès, també n'hi ha de lectura fàcil.
Els títols a llegir es podran obtenir mitjançant la biblioteca digital eBiblioCat o estaran disponibles directament dins de la plataforma per cortesia de Legiland.
Un cop llegida l'obra seleccionada els participants hauran de respondre una sèrie de preguntes sobre el títol triat.
Cada pregunta correcta genera un nombre concret de punts: com més títols llegits i respostes encertades, més punts se sumen al compte del lector.
Els lectors més actius poden guanyar tauletes, rellotges intel·ligents i lots de llibres.
El lliurament de premis es farà en un acte públic un cop es recuperi la normalitat i les condicions sanitàries ho permetin.
A la plataforma digital Tellfy s'han creat un seguit de comunitats lectores i diversos canals d'informació relacionats amb l'activitat de les biblioteques i el foment de la lectura.
Gerència de Serveis de Biblioteques de la Diputació de Barcelona
Servei de Biblioteques del Departament de Cultura de la Generalitat:
Per formar part d'alguna d'aquestes comunitats lectores només cal descarregar l'aplicació Tellfy (disponible per a dispositius Android i iOS) i sol·licitar la inscripció en algun dels grups disponibles.
Tot i el que confinament actual va obligar a tancar les biblioteques públiques des del dia 13 de març, les biblioteques no han deixat de prestar serveis i han traslladat la seva activitat d'informació, formació i foment de la lectura a la xarxa.
Bona part de l'activitat lectora s'està realitzant actualment mitjançant la biblioteca digital eBiblioCat.
Aquest servei permet accedir actualment a més de 100.000 documents, entre llibres electrònic i pel·lícules.
Aquestes activitats estan impulsades per la Direcció General de Creació, Acció Territorial i Biblioteques.
El Departament de Cultura, a través de la Central de Préstec i Serveis Especials del Servei de Biblioteques i en col·laboració amb Biblioteques de Barcelona, ha fet donació durant aquests dies de 3.000 documents (llibres i revistes) als pavellons socials que gestiona l'Institut Municipal de Serveis Socials de l'Ajuntament de Barcelona.
El donatiu té com a objectiu facilitar materials de lectura i lleure a les persones allotjades temporalment en aquests equipaments per a fer-los més agradable la seva estada.
En paral·lel, des de la Central de Préstec i Serveis Especials del Servei de Biblioteques del Departament de Cultura s'ha tramès un lot de 1.000 documents a la Vall d'Hebron mitjançant el circuit de documents de redistribució.
Per impulsar la lectura en català de persones que l'estan aprenent, s'han publicat dos nous volums de Lectura Fàcil: Les dones invisibles, de Genís Sinca, i Massa boira i altres contes, de Manuel de Pedrolo, disponibles a la botiga en línia de l' Associació Lectura Fàcil.
A aquests dos títols se sumaran al llarg de l'any tres títols més d'aquest format, dos en català i un, en aranès, la primera obra de lectura fàcil en aquesta llengua: Cartes impertinents, de M. Aurèlia Capmany, La Colla de Sabadell, amb textos de F. Trabal.
La Lectura Fàcil és una metodologia per crear i adaptar textos, també les il·lustracions, el disseny i la maquetació perquè puguin llegir i entendre aquelles persones que tenen dificultats lectores i/o de comprensió.
Aquesta activitat està impulsada per la Direcció General de Política Lingüística, en col·laboració de l'Associació Lectura Fàcil.
Durant la setmana de Sant Jordi, es farà difusió a través del canal de Twitter de les apps de Sant Jordi i sobre contes que es poden trobar al CercaApps, el cercador d'apps en català.
El Consorci per a la Normalització Lingüística ha preparat un vídeo de celebració de la diada de Sant Jordi que convida a la lectura, preparat per ser difós des dels 22 centres de Normalització per tot tipus de xarxes: Twitter, Facebook, whatsapp d'entre 50 i 60 segons.
Juga amb fotos que tenen relació amb el significat de la frase escollida i amb cartel·les amb el text animat.
La rosa i algun altre element, amb frases com ara: 'Amb els llibres per amics no et faltarà companyia'.'Cada pàgina pot ser un estel que et fa de guia'.
'Per viatjar lluny, no hi ha millor nau que un llibre'.
'Un cop has après a llegir, seràs lliure per sempre'.
'La lectura ens enriqueix, ens fa millors com a persones i també ens fa més lliures'.
Lectura de poemes dels directors i directores territorials del Govern a Lleida, Alt Pirineu i Aran
Els treballadors i treballadores dels Serveis territorials del Departament de Cultura de Lleida celebren la Diada de Sant Jordi amb la lectura de poesia.